In kykNET se nuwe dramareeks 'Afgrond', kruis vyf vroue uit uiteenlopende wêrelde se paaie, wanneer hulle vir hul bestaan baklei.
Julia Cilliers (Jana Kruger) ’n sielkundige, sukkel om haar skuldgevoel oor haar kind se dood te verwerk. Dit dwing haar om in ’n moeilike huwelik met Basson Brink (Stian Bam), die hoof van Cilliers, Mouton en Molefe, ’n suksesvolle regsfirma in Kaapstad, te bly.
Die onderliggende temas van die reeks is patriargie en mishandeling in al sy verskillende vorme. Maar dis ook ’n reeks oor vroue wat deur hulle donkerste geheime werk om hulself te bevry.